Lóð leikskólans við Ugluklett að taka á sig mynd Framkvæmdir á lóð leikskólans við Ugluklett í Borgarnesi eru á mikilli siglingu þessa dagana . Þegar ljósmyndari Skessuhorns var á ferðinni í vikunni sem leið voru þau Jökull Erlingsson og Rakel Guðjónsdóttir , hjá Garðaþjónustunni Sigur-görðum , við vinnu í hellulagningu framan við leikskólann . Garðaþjónustan Sigur-garðar sér um hellulagningu og kantstein við leikskólann . Rakel lagði hellur og mældi en Jökull sagaði hellur eftir máli . Að sögn Ágústu Erlingsdóttur hjá Sigur-görðum á lóðaframkvæmdum að ljúka fyrir fyrsta september .